BOSNA I HERCEGOVINA  

REPUBLIKA SRPSKA   

OSNOVNI SUD U BIJELJINI                                             

Broj:80 0 I 145494 22 I 

Bijeljina, 07.11.2025. godine
OSNOVNI SUD U BIJELJINI, sudija Prodanović Nikola, u izvršnom postupku tražioca izvršenja „UNICREDIT BANK“ AD Banja Luka, zastupan po punomoćniku Stevanović Vesni, advokatu iz Bijeljine, protiv izvršenika Spasojević Milkica iz Ugljevika, Spasojević Boban iz Ugljevika i Spasojević Dragan iz Suvog Polja, radi naplate novčanog potraživanja, van ročišta, donio je dana 07.11.2025. godine,  slijedeći

Z A K LJ U Č A K
- o prvom ročištu za prodaju nepokretnosti –

        Određuje se prvo ročište za javnu prodaju nepokretnosti izvšrenika Spasojević Milkice, Spasojević Bobana i Spasojević Dragana., označenih kao:

· k.č. br. 486/5, upisan u LN br. 454/11, k.o. Ugljevik, poduložak br. 21 u naravi stan površine 45 m2, koji se nalazi u potkrovlju stambeno-poslovnog objeka, izgrađenog u Ugljeviku, u Karađorđevoj ulici, gdje su upisani izvršenici sa svojim suvlasničkim dijelovim, i to Spasojević Milkici udio od 2/3, Spasojević Bobanu udio od 1/6 i Spasojević Draganu udio od 1/6.
Prodaja će se obaviti putem usmenog i javnog nadmetanja u zgradi ovog Suda, kancelarija broj 46 na dan  15.12.2025. godine u 11,00 časova.

       Konstatuje se da je tržišna vrijednost nekretnina utvrđena u iznosu od  71.442,00 KM.

       Na prvom ročištu predmetne nekretnine ne mogu se prodati ispod ½ utvrđene vrijednosti.
          Na javnoj prodaji mogu učestvovati sva fizička i pravna lica osim lica navedenih u  čl. 88 Zakona o izvršnom postupku ( Sl. glasnik RS br. 59/03 ), uz uvjet da prije ročišta za prodaju na ime osiguranja polože iznos od 1/10 od utvrđene vrijednosti nekretnine, s tim što ne može iznositi više od 10.000,00 KM.

Osiguranje se polaže na Račun posebnih namjena – Depozitni račun osnovnih sudova: žiro račun broj 562 – 099 – 8130145898 otvoren kod NLB banke a.d. Banja Luka,  vrsta prihoda 223 171, opština 005, budžetska organizacija 10670001 s pozivom na broj predmeta.
Dokaz o uplati predujmljenih sredstava, uz oznaku broja spisa, priložiti sudu najkasnije prije početka zakazanog ročišta.Tražilac izvršenja po čijem prijedlogu je određeno izvršenje, nije dužan dati osiguranje kao i nosioci prava upisanih u zemljišnoj knjizi koja prestaju prodajom nepokretnosti, ako njihova potraživanje dostižu iznos osiguranja.

Kupac sa najvišom ponudom plaća ukupnu prodajnu cijenu umanjenu za položeno osiguranje, koju je dužan uplatiti na Račun posebnih namjena – Depozitni račun osnovnih sudova: žiro račun broj 562 – 099 – 8130145898 otvoren kod NLB banke a.d. Banja Luka,  vrsta prihoda 223 171, opština 005, budžetska organizacija 10670001 s pozivom na broj predmeta  u roku od 30 dana nakon održane javne prodaje. Kupac je dužan platiti porez na promet nekretnina i taksu u vezi sa prodajom, ukoliko se stranke drugačije ne dogovore.

 Ponuđačima čija ponuda nije prihvaćena, osim za tri najpovoljnija ponuđača, vratit će se osiguranje odmah nakon zaključenja javnog nadmetanja. U slučaju da sva tri najpovoljnija ponuđača ne ispune svoje obaveze, sud će oglasiti da ročište nije uspjelo i zakazati novu prodaju. Iz položenog osiguranja namiriti će se troškovi nove prodaje.
Ovaj zaključak objaviti će se na sudskoj oglasnoj tabli. Stranka može o svom trošku objaviti zaključak o prodaji u sredstvima javnog informisanja, odnosno da o zaključku obavijesti lica koja se bave posredovanjem u prodaji nepokretnosti.

Stranke se mogu sporazumjeti da se prodaja navedene nekretnine izvrši i neposrednom  nagodbom do otvaranja ročišta za javno nadmetanje.
Pouka o pravnom lijeku:                                                                Sudija

Protiv ovog zaključka nije dozvoljen pravni lijek.                     Prodanović Nikola
